Άρση βαρών στους Ολυμπιακούς Αγώνες

Η άρση βαρών είναι ένα από τα κλασικά ολυμπιακά αθλήματα, αφού διεξάγεται στις Ολυμπιάδες από το 1896 στην Αθήνα. Από το 2000 στη διοργάνωση του Σίδνεϊ διεξάγονται και αγώνες γυναικών.

 Στις πρώτες Ολυμπιάδες η άρση βαρών δεν διεξαγόταν σταθερά. Το 1900 στο Παρίσι το άθλημα δεν συμπεριλήφθηκε στο πρόγραμμα. Όμως, υπήρχε τόσο το 1904 στο Σεντ Λιούις των ΗΠΑ όσο και στους μεσοολυμπιακούς του 1906 στην Αθήνα. Τις επόμενες δύο ολυμπιάδες (1908, 1912) αφαιρέθηκε για να επανέλθει το 1920 στην Αμβέρσα. Από τότε διεξάγεται σταθερά μέχρι σήμερα. Το 2000 στο Σίδνεϊ προστέθηκαν και αγώνες γυναικών. Στις πρώτες διοργανώσεις οι αθλητές δεν χωρίζονταν σε διαφορετικές κατηγορίες ανάλογα με το βάρος τους. Το 1896 και το 1906 διεξήχθησαν δύο αγωνίσματα άρσης βαρών: με δύο χέρια και με ένα χέρι. Το 1904 στο Σεντ Λιούις έγινε το αγώνισμα των δύο χεριών και ένα άλλο αγώνισμα με αλτήρες σε δέκα γύρους με βαθμολογία, το οποίο δεν επαναλήφθηκε. Από το 1920 καθιερώθηκαν οι κατηγορίες βάρους. Ως το 1936 οι αθλητές χωρίζονταν σε πέντε κατηγορίες. Μεταπολεμικά οι κατηγορίες αυξήθηκαν σταδιακά σε δέκα. Παρέμειναν δέκα από το 1980 ως το 1996. Από το 2000 μειώθηκαν σε οκτώ αλλά προστέθηκαν επτά κατηγορίες γυναικών. Από τους Ολυμπιακούς Αγώνες του 1928 (Άμστερνταμ) μέχρι τους Ολυμπιακούς Αγώνες του 1972 το πρόγραμμα περιελάμβανε τρεις κινήσεις (στυλ) άρσης βαρών και ο αθλητής μπορεί να κάνει μόνο τρεις προσπάθειες σε κάθε κίνηση σε όποιο βάρος επιλέξει. Οι κινήσεις είναι: Αρασέ (απόσπαση): άρση σε ένα χρόνο: από το έδαφος απευθείας πάνω από το κεφάλι. Επωλέ-ζετέ (επωμισμός και εκτίναξη): άρση σε δύο χρόνους: από το έδαφος στους ώμους κι έπειτα πάνω από το κεφάλι, με τη βοήθεια της κίνησης των ποδιών. Ντεβελοπέ (επωμισμός και ανάταση): άρση σε δύο χρόνους: από το έδαφος στους ώμους και μετά πάνω από το κεφάλι, χωρίς την ώθηση της κίνησης των ποδιών.Μετά τους Ολυμπιακούς Αγώνες του 1972 η κίνηση του "ντεβελοπέ" καταργήθηκε και πλέον οι αγωνιστικές κινήσεις είναι το αρασέ και το επολέ-ζετέ. Στις Ολυμπιάδες δίνονται μετάλλια μόνο για το σύνολο των δύο (ως το 1972 τριών) κινήσεων. Οι αθλητές αγωνίζονται πρώτα στην κίνηση «αρασέ» και στη συνέχεια στην κίνηση «επωλέ-ζετέ». Το άθροισμα των βαρών δίνει τον τελικό νικητή σε κάθε κατηγορία βάρους. Πέντε αθλητές έχουν κατακτήσει τρία χρυσά ολυμπιακά μετάλλια (κατά χρονολογική σειρά): Ναΐμ Σουλεϊμάνογλου (1988, 1992, 1996) Πύρρος Δήμας (1992, 1996, 2000) Ακάκιος Καχιασβίλης (1992, 1996, 2000) Χαλίλ Μουτλού (1996, 2000, 2004) Λου Ζιαοτζούν (2012, 2016, 2021)Τρεις αθλητές έχουν κερδίσει από τέσσερα ολυμπιακά μετάλλια (κατά χρονολογική σειρά): Ρόνι Βέλερ : 1988, 1992, 1996, 2000 Νικολάι Πεσάλοφ : 1992, 1996, 2000, 2004 Πύρρος Δήμας : 1992, 1996, 2000, 2004 Άρση βαρών με ένα χέρι Λάντσεστον Έλιοτ Βίγκο Γιένσεν Αλέξανδρος ΝικολόπουλοςΆρση βαρών με δύο χέρια Βίγκο Γιένσεν Λάντσεστον Έλιοτ Σωτήριος Βέρσης Άρση βαρών με δύο χέρια Περικλής Κακούσης Όσκαρ Όστχοφ Φρανκ ΚούγκλερΑγώνισμα 10 γύρων με αλτήρες Όσκαρ Όστχοφ Φρέντερικ Γουίντερς Φρανκ Κούγκλερ Σημείωση: Το 1896 και το 1904 δεν υπήρχαν κατηγορίες βάρους αλλά δύο ξεχωριστά αγωνίσματα ανεξαρτήτως κατηγορίας. Η Ελλάδα έχει παράδοση στην άρση βαρών. Συμμετέχει στους αγώνες από την Α΄ Ολυμπιάδα του 1896 και έχει πολλές διακρίσεις ειδικά από το 1992 και μετά. Συνολικά οι Έλληνες αρσιβαρίστες έχουν κατακτήσει δεκαπέντε μετάλλια: έξι χρυσά, πέντε ασημένια και τέσσερα χάλκινα. Χρυσά (6) Περικλής Κακούσης: 1904 άρση βαρών με δύο χέρια. Πύρρος Δήμας: 1992 ελαφρά βάρη (75-82,5 κ.) Πύρρος Δήμας: 1996 κατηγορία 83 κ. Πύρρος Δήμας: 2000 κατηγορία 77-85 κ. Ακάκιος Καχιασβίλης: 1996 κατηγορία 99 κ. Ακάκιος Καχιασβίλης: 2000 κατηγορία 85-94 κ. Ασημένια (5) Λεωνίδας Σαμπάνης: 1996 κατηγορία 59 κ. Λεωνίδας Σαμπάνης: 2000 κατηγορία 56-62 κ. Βαλέριος Λεωνίδης: 1996 κατηγορία 64 κ. Λεωνίδας Κόκκας: 1996 κατηγορία 91 κ. Βίκτωρ Μήτρου: 2000 κατηγορία 69-77 κ. Χάλκινα (4) Αλέξανδρος Νικολόπουλος: 1896 άρση βαρών με ένα χέρι. Σωτήριος Βέρσης: 1896 άρση βαρών με δύο χέρια. Ιωάννα Χατζηιωάννου: 2000 κατηγορία 58-63 κ. Πύρρος Δήμας: 2004 κατηγορία 85 κ.